
Evang. Matt. 3. 13—17: Jesu daab (ældre tekst).

Luk. 18. 31—43: nye tekst første række. Joh. 1. 29—34: — anden „

Enhver som tror og bliver døbt, Han skal vist salig blive, Ti han ved
Jesu blod er kjøbt, Som vil sig ham indlive, Og blandt Guds børns det
hellig' tal Til himmeriges æres val Med korsets blod indskrive.

Yi sukke alle hjertelig,

Og udi troen sige

Med hjertens bøn, enhver for sig:

O Jesu, lad os stige

Ved daabens kraft i dyder frem,

Og før os saa ved troen hjem

Til ærens evig' rige!

(Landstads salmebog nr. 34.)— 4 —

Tirsdag efter fastelavns søndag.

Paa veien ud til Getsemane advarer Jesus sine disciple og særlig Peter
mod at forarges paa ham.

(Se Matt. 26. 30—35.)

O, Herre Jesus, hjælp mig, at jeg aldrig forarges paa dig og fornegter
dig! Amen.

Da Jesus og disciplene havde sunget lovsangen, gik han, som han pleiede
at gjøre, ud til Oljebjerget, over bækken Kedron. Og disciplene fulgte
ham.

Paa veien sagde Jesus til dem: I nat skal 1 alle forarges paa mig, ti
der er skrevet: Jeg skal slaa hyrden, og hjordens faar skal spredes.
Men naar jeg er opstanden, vil jeg gaa i forveien for eder til Galilæa.

Peter sagde til Jesus: Om ogsaa alle de andre forarges paa dig, vil j e
g aldrig forarges. Jesus svarte: Sandelig siger jeg dig, i denne nat,
førend hanen galer to gange, skal du fornegte mig tre gange.

Men Peter svarte paany: Om jeg saa skulde dø med dig, vil jeg ikke
fornegte dig. Og det samme sagde alle de andre disciplene.

O, lad mig altid findes

I lysets rette dragt,

Og lad mig altid mindes

Min daabs den dyre pagt,

At jeg i død og live

Dig huld og tro maa blive,

Trods helveds list og magt. (280. 4.)

Fader vor. Velsignelsen.— 5 —

Tirsdag efter fastelavns søndag.

Jesus og disciplene i Getsemane have.

(Se Matt. 26. 36—38.)

Du vaagede i haven, i sjælekval for mig, Herre Jesus; o, at jeg maatte
vaage og bede, saa jeg aldrig bedrøver dig og drages ind i verdens
fristelser! Amen.

Da kom Jesus med disciplene til en gaard, som hedte Getsemane. Der var
en have. I denne gik Jesus og hans disciple ind. Men ogsaa Judas,
forræderen, kjendte stedet, ti Jesus kom ofte sammen med disciplene
der.

Og Jesus sagde til dem: Sæt eder her, mens jeg gaar der bort og beder.

Og han tog Peter, Jakob og Johannes med sig og gik længere ind i haven,
og han begyndte at ængstes og skjælve og sagde til dem:

Min sjæl er bedrøvet til døden; bliv her og vaag med mig; bed, at 1
ikke skal komme i fristelse.

Se, hvor skjælve Jesu lemmer, Se, hvor ryster Gud og mand! Tænk, hvor
syndens byrde klemmer, Døden stormer livsens land, Trænger sig i Jesu
blod, Kniber ved hans hjerterod Og ham gjennem sjælen stinger, Hør hans
suk, hvor saart det klinger!

(317. 4.)

Fader vor. Velsignelsen.Onsdag efter fastelavns søndag.

Jesu sjæleangst i Getsemane.

(Se Matt. 26. 39—44.)

Min sjæl lov Herren! Ja, jeg vil takke dig, kjære Jesus, fordi du
svedte den blodige sved i haven og drak den bitre kalk for mig. Giv mig
naade til aldrig at glemme det! Amen.

Og Jesus sled sig fra disciplene saa langt som et stenkast, faldt paa
knæ paa jorden paa ansigtet og bad om, at denne time maatte gaa ham
forbi, om det var mulig, og han sagde: Abba! Fader! Alting er dig
mulig: Tag denne kalk fra mig! Dog, ikke som jeg vil, men som du vil.

Da Jesus kom tilbage til disciplene og fandt dem sovende, sagde han til
Peter: Simon! sover du? Kunde du ikke vaage én time med mig? Vaag og
bed, at I ikke skal falde i fristelse. Aanden er villig, men kjødet er
skrøbelig.

Anden gang gik han bort, bad og sagde: Min Fader! Er det ikke mulig, at
denne kalk kan gaa fra mig, uden jeg skal drikke den, da ske din vilje.

Og han kom tilbage til disciplene og fandt dem atter sovende; ti deres
øine var tunge af sorg, og de vidste ikke, hvad de skulde svare ham.

Og han lod dem være, og gik bort og bad den samme bøn tredje gang:
Fader! Vil du tage denne kalk fra mig? Dog ske ikke min vilje men din.—
7 —

Og der kom sjæleangst over ham og han bad heftigere, saa hans sved blev
som blodsdraaber og faldt paa jorden.

Da viste en engel af himmelen sig for ham og trøstede ham.

Se, hvor han med døden strider, Ængstet i sin hjerterod! Se, hvor
edderormen bider, Og ophidser alt hans blod! Se, o se! hvor ængstes
han, Se, hvor giftig var den tand, Som med dødsens kolde smerte Brød
Guds søns det rene hjerte!

(317. 6.)

Fader vor. Velsignelsen.

Torsdag efter fastelavns søndag.

Judas kommer.

(Se Matt. 26. 45-48.)

Herre vor Gud og Fader i Kristus Jesus, dit øie vaager over os, og du
vil aldrig slippe dine, takket og priset være du derfor! Amen.

Da Jesus stod op fra bønnen, og han kom til disciplene, fandt han dem
sovende af bedrøvelse. Og han sagde til dem:

Sover I fremdeles og hviler eder? Hvorfor sover I? Det er forbi! Se,
timen er nær, da menneskesønnen skal gives i synderes hænder. Staa op,
lad os gaa! Se, han er nær, som forraa-der mig. Bed, at I ikke skal
komme i fristelse.— 8 —

Endnu mens Jesus talte, kom Judas, en af de tolv, og han havde taget
med sig vagten, ypperste-presternes og de skriftlærdes, farisæernes og
de ældstes tjenere. Judas gik foran og vagten fulgte med fakler og
lamper, med sverd og stænger. Og forræderen havde givet dem et tegn og
sagt: Den som jeg kysser, ham er det; grib ham og før ham sikkert bort.

O, min Jesus, o jeg klager Og det jamrer hjertelig, At mig sikkerhed
indtager Og saa tit forblinder mig, At om jeg end en gang faar Tanker
om dit blod og saar, Saa gjør Satan, naar det gjælder, At mig søvnen
overvælder. (318. 5.)

Fader vor. Velsignelsen.

Fredag efter fastelavns søndag. Judas forraader Jesus med et kys.

(Se Joh. 18. 3-9, Matt. 26. 49-50.)

Herre Jesus, gjv mig taalmodighed og sagtmodighed, saa jeg alt mere
ligner dig, du Guds lam! Amen.

Da Jesus nu vidste alt det, som skulde komme over ham, gik han ud,
imøde med dem og sagde: Hvem leder I efter? De svarte: Jesus af
Nasaret. Jesus siger til dem: Det er mig.

Ogsaa Judas stod der med dem. Da Jesus sagde til dem: Det er mig! veg
de tilbage og faldt til jorden.— 9 —

Anden gang spurgte han dem: Hvem leder I efter? De sagde: Jesus af
Nasaret. Jesus svarte: Jeg sagde eder jo, at det er mig; dersom I da
leder efter mig, da lad disse gaa! — paa det, at de ord skulde
fuldkommes, som han havde sagt: Jeg mistede end ikke en af dem, som du
har givet mig.

Og Judas nærmede sig til Jesus for at kysse ham; han traadte raskt frem
og sagde: Vær hilset, rabbi! og kyssede ham.

Men Jesus sagde til ham: Ven! hvad er du kommen for? Judas! forraader
du menneskesønnen med et kys?

Da traadte vagten frem, lagde haanden paa Jesus og greb ham.

Den forræder, Judas, tager Mørkheds vaaben villig paa, Og i aag med
Satan drager, Som udi hans hjerte laa. Dog, ei blus, ei spyd, ei stang
Fanger Jesus denne gang, Men et kys og kjærlig mine Ham forraader til
sin pine.

(319. 2.)

Fader vor. Velsignelsen.

Lørdag efter fastelavns søndag.

Peter vil forsvare Jesus.

(Se Matt. 26. 51—54.)

Herre Jesus, aabne mine øine, saa jeg ser, at du blev en fange for mig,
for at jeg skulde blive evig fri! Amen.— 10 —

Da disciplene saa, hvad der vilde ske, sagde de til Jesus: Herre! skal
vi slaa til med sverd? Da havde Simon Peter et sverd; han drog det og
hug efter en af yppersteprestens tjenere, som hedte Malkus, og hug hans
høire øre af.

Men Jesus sagde: Lad dem kun gaa saa vidt! Til Peter sagde han: Stik
dit svred i balgen! Ti alle de, som griber til sverd, skal omkomme ved
sverd. Eller mener du ikke, at jeg kunde bede min Fader, og han skulde
sende mig mere end tolv legioner engle? Skal jeg da ikke drikke den
kalk, som min Fader gav mig? Hvorledes skulde da skriften gaa i
opfyldelse. Det maa gaa saa.

Og Jesus rørte ved tjenerens øre og lægte det.

Var det kun om sverd at gjøre, Og det kun om magten gjaldt, Ei alene
Malki' øre Blodig hen paa jorden faldt, Men Guds engle tusindfold
Skulde hevne denne vold; Men han vil sig taalig skikke Og Guds vredes
kalk uddrikke.

(319. 4.)

Fader vor. Velsignelsen.— 11 —

Iste søndag i faste.

Evang.: Matt. 4. 1—11: Jesu fristelse (ældre tekst).

„ 16. 21—23. Ny tekst første række Luk. 10. 17—20. — anden —

Op, vaag og bed, Min sjæl! du ved Dig ellers ikke sikker, At du kunde
drages ned I den ondes strikker.

Brug ordets magt, Giv nøie agt

Paa hjertet, hvor det vanker, Lær at holde hellig vagt Over dine
tanker.

(268. 1. 2.)— 12 —

Mandag efter Iste søndag i faste.

Disciplene flygter.

(Markus 14. 48—52.)

I daaben gav jeg dig mit løfte at ville følge dig, kjære Jesus, hvor
end veien monne gaa; men ofte har jeg flygtet fra dig. Tilgiv mig og
hjæjp mig, at jeg aldrig maa svige dig! Amen.

Og Jesus vendte sig til skaren, som var kommen til ham og sagde: I er
gaaet afsted som mod en røver, med sverd og med stænger, for at gribe
mig. Daglig har jeg siddet hos eder og lært i templet, og I rakte ikke
eders hænder efter mig; men dette er eders time, og mørket har magten ;
det er altsammen skeet, for at skriften skal gaa i opfyldelse.

Da forlod alle disciplene ham og flygtede.

Og en ung karl fulgte ham; han havde kastet et fint linklæde over det
blotte legeme. Vagten tog fat i ham, men han slåp det fine linklæde og
flygtede nøgen fra dem.

Se, disciplene de lade Dig i sorgen ene staa, Fly og lade dem, dig
hade, Gjøre, hvad de kan formaa; Den, der kun linklæde har, Slåp det
fra sig ræd og snar, Og løb nøgen bort med glæde, Fra din pine langt at
træde.

(319. 5.)

Fader vor. Velsignelsen.— 13 —

Tirsdag efter Iste søndag i faste.

Jesus føres frem for ypperstepresten.

(Joh.s 18. 12—14.)

Herre Jesus, du blev bunden, forat jeg skulde blive frigjort i dig fra
syndens og helvedes baand og evig fri i din himmel. Tak, evig tak
derfor! Amen.

Men vagten og den øverste høvedsmand og jødernes tjenere tog Jesum og
bandt ham, og de førte ham til Annas, ti han var Kaifas's svigerfar,
dette aars yppersteprest.

Men det var Kai fas, som havde givet jøderne det raad, at det var
gavnlig, at et menneske skulde dø for folket.

Fra Annas førte de Jesus til ypperstepresten Kaifas, hvor alle
ypperstepresterne og de ældste og skriftkloge var kommen sammen.

Se, hvordan de hannem slæber, Om han end frivillig gaar, Grumme
hænder,slemme læber Driver, drager, skjænder, slaar, Farer ad som vilde
dyr, Frygter dog for stor opstyr; Som et lam i ulvetænder, Maa han
følge, hvor de render.

(320. 2.)

Fader vor. Velsignelsen.

2— 14 —

Mandag efter 3dje søndag i faste.

Peter fornegterjesus.

(Joh. 18. 15-18.)

Frels mig, Herre Jesus, naar fristelsen kommer, og hjælp mig til aldrig
at fornegte dig. Amen.

Simon Peter og en anden discipel (Johannes) havde fulgt efter Jesus, et
langt stykke unda, til yppersteprestens palads. Den anden discipel var
kjendt med ypperstepresten, og han gik ind i paladset, men Peter blev
staaende igjen udenfor. Da gik den anden discipel ud og talte med
dørvogtersken og førte Peter ind.

Tjenerne havde gjort op en ild midt i paladset for at varme sig, ti det
var koldt. Peter satte sig hos dem for at se, hvordan dette vilde ende.

Men yppersteprestens pige, dørvogtersken, saa Peter sidde der ved ilden
og varme sig, og hun stirrede paa ham og sagde: Ogsaa du var med Jesus
af Galilæa; er du ikke en af dette menneskes disciple?

Men Peter negtede, saa de alle hørte det, og sagde: Kvinde! Jeg er
ikke; jeg kjender ham ikke; jeg skjønner ikke, hvad du mener.

Store helgen ogsaa haver Adams kjød og klæder paa, Deres høie
himmelgaver De i lerkar bære maa.Kom og se, hvor Peter faldt! Der det
om hans troskab gjaldt, Jesus da hans løfter savner, De fløi bort som
røg og avner!

(321. 2.)

Fader vor. Velsignelsen.

Torsdag efter Iste søndag i faste.

Jesus forhøres af ypperstepresten.

(Joh. 18. 19-24.)

O, Herre Jesus, den ugudelige tjener slog dig paa munden, du, som er
sandheden og kjærligheden. For min skyld fik du dette mundslag! O giv,
at jeg aldrig maa være blandt dem, som slaar dig, men at din sandhed og
kjærlighed maa eie mig! Amen.

Ypperstepresten spurgte Jesus om hans disciple og hans lære.

Jesus svarte: Jeg har talt frit for verden; jeg har lært i synagogen og
i templet, hvor alle jøderne kommer sammen; jeg har ikke talt i
hemmelighed. Hvorfor spørger du mig? Spørg dem, som har hørt, hvad jeg
talte, ti de ved, hvad jeg har sagt.

Men da Jesus sagde det, gav en af tjenerne, som stod der, Jesus et slag
paa munden og sagde: Skal du svare ypperstepresten saaledes?

Jesus svarte: Har jeg talt ilde, da bevis, at det er ondt; men har jeg
talt vel, hvorfor slaar du mig da?Solen alt er under lide, Men
retfærdighedens sol, Jesus, staar hos deres side Og for deres
spottestol; Lyset kommer til dem ind, Dog er hver i sjælen blind;
Klerke spørge om hans lære, Den de trode løgn at være.

Vil han for sin lærdom tale Med en sær sagtmodighed, Løgn tør straks
mod sandhed prale, Knytte næven, blive vred, Og en kindhest give ham,
Uden blusel, uden skam, Gud maa tage munde-daske Af en skalk, der er
kun aske.

(320. 4. 5.) Fader vor. Velsignelsen.

Fredag efter Iste søndag i faste.

Peter fornegterjesus anden gang.

(Matt. 26. 71—72.)

Herre, led os ikke ind i fristelse! Amen.

Men Simon Peter sad ude i forgaarden og varmede sig. Og kort efter den
første negtelse, da Peter gik ud i forgaarden, gol hanen.

Og en anden pige saa paa Peter og sagde til de andre, som stod der:
Denne var ogsaa med Jesus, han fra Nasaret. Og de sagde til Peter: Er
du ikke en af hans disciple? En anden sagde: Du er en af dem!17 —

Og Peter negtede anden gang, og han svor dertil og sagde: Menneske! jeg
er ikke, og jeg kjender ikke det menneske.

Peter, er du da en klippe, Som Guds kirke bygges paa? Hvor kan du da
saadan glippe, Og i storm ei bedre staa? Nu, vor Jesus klippen er, Og
hans ord, som al ting bær, Han staar fast og aldrig rygges, Paa hans
ord Guds kirke bygges.

(321. 5.)

Fader vor. Velsignelsen.

Lørdag efter Iste søndag i faste.

Peter fornegterjesus tredje gang.

(Matt. 26. 73—75.)

Se ogsaa paa mig med dit frelserblik, Herre Jesus, at jeg kan græde
over mine synder og angre dem og stedse blive fast hos dig! Amen.

Lidt derefter gik en, som stod der, frem og sagde til Peter: Sandelig
du er ogsaa en af dem; du er ogsaa en galilæer, og dit maal røber dig.

En af yppersteprestens tjenere, en slegtning af den, som Peter havde
hugget øret af, siger: Saa jeg dig ikke i haven med ham?

Da begyndte Peter at forbande sig og sverge: Jeg kjender ikke det
menneske, som I taler om.Og straks, mens han endnu talte, gol hanen for
anden gang. Og Herren vendte sig og saa paa Peter.

Og Peter kom Herrens ord ihu, da han sagde: Før hanen galer to gange,
skal du fornegte mig tre gange.

Og Peter gik udenfor og græd bitterlig.

Jesus, giv mig graad og sukke,

Giv mig sorg for mine feil!

Lad din aand mit hjert' oplukke,

Sæt deri din naades speil!

Giv mig trøst i sidste nød

Ved din naade, blod og død,

Lad min sidste graad og klage

Mig til himlens glæde drage! (322.)

Fader vor.

Velsignelsen.— 19 —

2den søndag i faste.

Evang.: Matt. 15. 21—28: Den kananæiske kvinde

(ældre tekst). Luk. 7.36—50: Ny tekst, første række. Mark. 9. 17—29: —
anden „

Naadigste Jesus, nu vil jeg mig binde Ved din den dyre forjættelses
pagt: Beder og leder, saa faa I og finde! Saa har de sanddrue læber jo
sagt. Jeg vil med kvinden af Kana'ans egne Raabe dig efter, og bliver
ei stil, Før du paa bønnen til slutning maa tegne: Amen, ja amen, dig
ske som du vil!

(310. 7.)

Mandag efter 2den søndag i faste.

Falske vidner føres frem mod jesus.

(Matt. 26. 59—62.)

Lad mig lære af dig, Herre Jesus, baade at tale og at tie, og hjælp mig
til altid at ofre dig mit liv og min ære! Amen.

Men ypperstepresterne og de ældste og det hele raad førte frem falske
vidner mod Jesus, forat de kunde faa aflive ham. Men de fandt ingen
ting,— 20 —

og det enda der gik mange falske vidner frem, men deres vidnesbyrd kom
ikke overens.

Til sidst traadte to falske vidner frem, og de sagde: Vi har hørt ham
sige: Jeg kan nedbryde dette Guds tempel, som er gjort med hænder, og i
tre dage bygge et andet, som ikke er gjort med hænder.

Og end ikke saaledes kom deres vidnesbyrd overens.

Da reiste ypperstepresten sig midt iblandt dem og sagde til Jesus:
Svarer du slet intet? Hvad vidner disse mod dig?

Men Jesus taug og svarte intet.

Retten haver ingen gjænge,

Al bevisnings lys er slukt,

Medynk er i søvn og senge,

Laas for kjærlighed er lukt;

Had ham giver dødens løn,

For han kalder sig Guds søn,

Det han er, maa han ei være,

Alle mand tør Gud vanære. (320. 6.)

Fader vor. Velsignelsen.

Tirsdag efter 2den søndag i faste.

Jesus aflægger høitidelig ed paa, at han er Kristus, Guds søn.

(Matt. 26. 63—68.)

Jeg vil love dig, Herre Jesus Kristus, saalænge jeg lever, du, som bar
forhaanelse og spot for mine synders skyld, du, som skal komme igjen i
herlighed. O, lad mig faa skue dit hellige aasyn! Amen.— 21 —

Ypperstepresten sagde til Jesus: Jeg tager dig i ed ved den levende
Gud: Sig os: Er du Kristus, Guds søn?

Jesus svarte: Du har sagt det; jeg er det. Dog siger jeg eder: fra nu
af skal I se menneskesønnen sidde ved kraftens høire haand, og han skal
komme igjen i himmelens skyer.

Da sønderrev ypperstepresten sine klær og sagde: Han har spottet Gud;
hvad mere vidnesbyrd trænger vi ? I har selv hørt hans gudsbespottelse.
Hvad tykkes I ?

De fordømte ham alle og sagde: Han er skyldig til at dø!

Men de mænd, som holdt Jesus, spottede ham; de spyttede ham i ansigtet
og slog ham med næverne; andre slog ham paa munden. Og de kastede et
klæde over ham, saa de skjulte hans ansigt, slog ham i ansigtet og
sagde: Spaa os, Kristus! hvem det var som slog dig. Ogsaa meget andet
sagde de spottende til ham.

Skal jeg og for sandhed lide, Skal jeg haanlig spyttes paa, Vil man mig
paa tunger slide, Skal jeg mundedaske faa, Lad mig da i troen se, Al
den haanhed, spot og spe, Som du vilde for mig bære Til min fryd og
evig ære.

(320. 8.)

Fader vor. Velsignelsen.Onsdag efter 2den søndag i faste.

Jesus dømmes til døden af det høie raad og overgives til den romerske
øvrighed. (Luk. 22. 66—71.)

Giv mig at erkjende, at det er mine synder, som binder dig og dømmer
dig til døden, Herre Jesus Kristus, og maatte det lære mig at elske
dig, som har elsket mig saa høit! Amen.

Da det blev dag, samledes ypperstepresterne, de skriftkloge og folkets
ældste og holdt raad over Jesus, for at kunne faa aflive ham.

Og de førte Jesus frem i raadet og sagde: Er du Kristus? Sig os det!

Jesus sagde til dem: Om jeg siger eder det, tror I det ikke; men om jeg
spørger, vil I ikke svare mig eller lade mig løs. Fra nu af skal
menneskesønnen sidde hos kraftens høire haand.

Da sagde de: Er du Guds søn?

Jesus svarte: I siger det; ti jeg er det.

Da sagde de: Hvad mere vidnesbyrd trænger vi? Vi har selv hørt det af
hans mund.

Saa stod de alle op, og de bandt Jesus og førte ham bunden til domhuset
og overgav ham til lands-høvdingen, Pontius Pilatus.

Og det var tidlig paa morgenen.

Vil man og med døden true, Lægge mig al skjændsel paa, Gid min sjæl maa
da beskue, Hvor taalmodig man dig saa,— 23 —

Der du vidste dødens dom, Kunde ei gaa's udenom; Saa skal al din men og
møde Dødsens tanker mig forsøde.

(320. 9.)

Fader vor. Velsignelsen.

Torsdag efter 2den søndag i faste.

Judas.

(Matt. 27. 3—10.)

Vi takker dig, Herre Jesus, fordi der ingen fortabelse og fordømmelse
er for dem, som tror paa dig og lever livet idig! Amen.

Da Judas, som forraadte Jesus, saa at Jesus var dømt, angrede han, hvad
han havde gjort. Han bar de treti sølvpenge til ypperstepresterne og de
ældste og sagde: Jeg har syndet, da jeg forraadte uskyldig blod.

Men de svarte: Hvad kommer det os ved? Se du dertil!

Og Judas kastede sølvpengene i templet, gik bort og hængte sig.

Men ypperstepresterne tog sølvpengene og sagde: Det er ikke tilladt at
kaste dem i tempelkisten; ti det er blodpenge. Saa holdt de et raad og
kjøbte for pengene en pottemagers ager til at jorde fremmede i. Derfor
kaldes den ager „blodager" indtil denne dag.

Da blev det fuldkommet, som er talt ved profeten Jeremias, naar han
siger: Og de tog de treti— 24 —

sølvpenge, den vurderedes værdi, som de kjøbte af Israels børn, og gav
dem for en pottemagers ager, som Herren befalede mig.

Judas han et speil skal være

For hver syndig øiesten,

Hvori synderen skal læte

Rædsel for hans reb og gren.

Synd og Satan i ham gik,

Og sit herredømme fik,

At sin Frelsere han solte,

Mens han gik i Satans bolte. (323. 2.)

Fader vor. Velsignelsen.

Fredag efter 2den søndag i faste.

Jesus føres til Pilatus og anklages som en oprører. (joh. 18. 28—32.)

Ak, hvor fornedret du blev, Herre Jesus, hvor skrækkelig mishandlet,
du, som er Faderens afglans og hans væsens udtrykte billede — alt, alt
for mig, arme synder. O, hjælp mit hjerte til at udbryde: Min sjæl lov
Herren! Amen.

Jøderne førte da Jesus fra Kaifas til domhuset. Men de gik ikke ind i
domhuset, for at de ikke skulde besmittes, men kunne æde paaske.

Pilatus gik derfor ud til dem og sagde: Hvad er det for klage I har mod
dette menneske?

De svarte: Var denne ikke en misdæder, da havde vi ikke overgivet ham
til eder.— 25 —

Da sagde Pilatus til dem: Tag I ham og døm ham efter eders lov.

Men jøderne svarte: Vi tør ikke aflive nogen — for at Jesu ord skulde
fuldkommes, da han gav tilkjende, hvilken død han skulde dø.

Da begyndte ypperstepresterne og de ældste at anklage Jesus, og de
sagde: Vi har fundet, at han forfører folket og forbyder at give
keiseren skat, og han siger om sig selv, at han er Kristus, en konge.

Jesus, som skal verden dømme,

Til Pilati domhus maa

Under jøde-baand og tømme

Fuld af spot og skjændsel gaa.

For en hedning, som ei ved

Om Guds lov og hellighed,

Maa han lade sig anklage,

Ja mod vold og uret tage. (325. 1.)

Fader vor. Velsignelsen.

Lørdag efter 2den søndag i faste. ' Pilatus forhører Jesus, men finder
ham uskyldig. (joh. 18. 33—38.)

Herre Jesus, du som er kongernes konge og herrernes herre, dig vil jeg
tjene og elske; du vil hjælpe mig til at være din i livet og i døden!
Amen.

Da gik Pilatus ind i domhuset igjen, kaldte Jesus for sig og sagde til
ham: Er du jødernes konge?— 26 —

Jesus svarte ham: Siger du dette af dig selv, eller har andre sagt det
til dig om mig?

Pilatus sagde: Er jeg en jøde? Dit folk og ypperstepresterne har
overgivet dig til mig; hvad har du gjort?

Jesus svarte: Mit rige er ikke af denne verden ; var mit rige af denne
verden, da havde mine tjenere stridt for, at jeg ikke var bleven
overgivet til jøderne; men nu er mit rige ikke af den.

Da sagde Pilatus til ham: Saa er du dog en konge?

Og Jesus svarte: Du siger det; jeg er en konge. Dertil er jeg født, og
dertil er jeg kommen til verden, at jeg skal vidne om sandheden. Hver
den, som er af sandheden, hører min røst.

Pilatus sagde: Ja, hvad er sandhed? Og da han havde sagt det, gik han
ud til jøderne igjen og sagde: Jeg finder ingen skyld hos ham.

Om sit rige og sin krone

jesus da et spørgsmaal faar,

Men han svarer, at hans trone

Udaf evighed bestaar.

Sandhed, som er saa forhadt

Og for verdens vold udsat,

Den vil han dog rent udsige,

Trods al Satans vold og rige. (325. 5.)

Fader vor.

Velsignelsen.— 27 —

3dje søndag i faste.

Evang.: Luk. 11. 14—28: Jesus drev en djævel ud

(ældre tekst.) Joh. 8. 31—44: Ny tekst, første række. Luk. 4. 31—37: —
anden „

Herre Jesus Krist Min Frelser du est, Til dig haaber jeg alene; Jeg
tror paa dig Forlad ikke mig Saa elendelig,

Mig trøster dit ord det rene.

Nu vil jeg være,

0 Jesu kjære,

Hvor du mig helst vil have, Jeg lukker dig ind

1 mit hjerte og sind, O Herre min

Med al din naade og gave.

(80. 3.)— 28 —

Mandag efter 3dje søndag i faste.

Jesus sendes til Herodes.

(Luk. 23. 5—12.)

Du hellige Herre Jesus, vi takker dig. Du var taalmodig og sagtmodig;
lær mig at vandre i dit fodspor, saa jeg agter din forsmædelse for
større rigdom end al verdens ære! Amen.

Da ypperstepresten og de ældste anklagede Jesus haardt, svarte han
intet.

Pilatus sagde til ham: Svarer du slet intet? Hører du ikke, hvor meget
de vidner mod dig?

Men Jesus svarte fremdeles intet, saa at Pilatus forundrede sig meget.

Men de holdt ved og sagde: Han opvigler folket, idet han lærer over
hele Judæa, lige fra Galilæa, hvor han hegyndte, og hertil.

Da Pilatus hørte om Galilæa, spurgte han, om dette menneske var en
galilæer. Og da han fik vide, at han hørte under Herodes, sendte han
Jesus til ham — han var ogsaa i Jerusalem i de dage.

Da Herodes saa Jesus, blev han meget glad, ti han havde længe gjerne
villet se ham; han havde hørt meget om ham og haabede, at han skulde
faa se et tegn af ham. Og han spurgte Jesus ud paa mange maader, men
Jesus svarte ham ikke, skjønt ypperstepresterne og de skriftlærde stod
der og anklagede ham meget.— 29 —

Men ogsaa Herodes og hans krigsfolk haanede og spottede Jesus, og de
kastede et skinnende klædebon over ham og sendte ham tilbage til
Pilatus igjen.

Den dag blev Herodes og Pilatus venner; de havde før været uvenner.

Løgn og last og alle lyder, Som om nogen siges kan, Ud af deres munde
flyder Paa den rene Gud og mand: At han folk afvender plat, Keiseren at
give skat, Og sig selv en konge kalder, Saa alt land i ufred falder.

(325. 4.)

Fader vor. Velsignelsen.

Tirsdag efter 3dje søndag i faste.

Pilatus erklærer, atjesus er uskyldig.

(Luk. 23. 13-16.)

O, naar det gjælder sandheden og at be-kjende dit navn, da hjælp mig,
kjære Jesus, at jeg ikke maa være feig og frygtsom for verden, men
frimodig bekjende dig, saa vil du bekjende mig for din Fader i himlene!
Amen.

Pilatus kaldte sammen ypperstepresterne, øversterne og folket og sagde
til dem:

I har ført dette menneske til mig som en, der opvigler folk, og se, jeg
har forhørt ham i eders

3— 30 —

nærværelse og finder ingen skyld hos dette menneske i det, I anklager
ham for. Heller ikke Herodes; ti jeg sendte eder til ham. Der er intet
gjort af ham, som fortjener døden. Derfor vil jeg revse ham og lade ham
løs.

Selv Pilatus maa bekjende,

Jesus han uskyldig er,

Hvad de end vil forevende,

Og hvad last de paa ham bær;

Deres løgn saa skamløs er,

Kjendelig for en og hver,

At han derfor helst vil tie,

Og Guds egen dom opbie. (325. 6.)

Fader vor. Velsignelsen.

Onsdag efter 3dje søndag i faste.

Jesus eller Barrabas.

(Matt. 27. 15 —22.)

Herre Kristus, du levende Guds søn, hjælp mig til altid at vælge dig i
mit liv og agte alt andet for intet at være! Amen.

Til paaskehøitiden pleiede landshøvdingen a give folket en fange løs,
den de selv bad om. Paa den tid havde de en merkelig fange, som liedte
Barrabas. Han var kastet i fængsel for et oprør, som var sket i staden
og for et mord.

Og folket begyndte at raabe og bede ham gjøre med dem, som han altid
pleiede.— 31 —

Da de nu var forsamlet, sagde Pilatus til dem: Hvem vil 1, at jeg skal
give eder fri? Barrabas eller Jesus, som kaldes Kristus, jødernes
konge? Ti han vidste vel, at ypperstepresterne havde overgivet ham af
avind.

Men da Pilatus sad paa domstolen sendte hans hustru bud til ham og lod
sige: Befat dig ikke noget med denne retfærdige; ti jeg har lidt meget
i drømme idag for hans skyld.

Men ypperstepresterne og de ældste eggede folket og overtalte dem, at
de skulde begjære Barrabas fri, men ombringe Jesus.

Landshøvdingen sagde til dem: Hvem vil I, at jeg skal give eder løs af
disse to?

Da raabte de alle og sagde: Ikke denne, men Barrabas!

Men Pilatus sagde: Hvad vil I da, jeg skal gjøre med ham, som I kalder
jødernes konge?

Men de raabte alle og sagde: Korsfæst ham, korsfæst ham!

O hvilke dybe sager, Hvor undres ei min sjæl, Man Herren ilde plager
Istedetfor hans træl! Den Herre Krist og sande Gud For mig fortabte
synder Har dødsstraf standet ud.

(285. 2.)

Fader vor.

Velsignelsen.— 32 —

Torsdag efter 3dje søndag i faste.

Jesus hudstryges, tornekrones spottes. (Matt. 27. 27—30.)

O, min synd, min synd har saa ilde tilredt dig, kjære Frelser, men giv
mig sukke og graad over mine synder og lad det kjendes i mit liv, at
jeg takker dig og priser dig for al din kjærlighed. Amen.

Da sagde Pilatus tredje gang til dem: Hvad ondt har da denne gjort? Jeg
finder ingen døds-skyld hos ham; derfor vil jeg revse ham og give ham
fri.

Men folket trængte paa med stort skrig og be-gjærede, ,at Jesus skulde
korsfæstes, og deres og ypperstepresternes skrig fik overhaand.

Da tog Pilatus Jesus og lod ham hudstryge.

Og landshøvdingens stridsmænd førte Jesus ned i gaarden, i domhuset og
kaldte sammen den hele rode. Og de klædte ham af og kastede en
purpur-kaabe om ham; de flettede en krone af torne, satte den paa hans
hoved og gav ham et rør i den høire haand; og de faldt paa knæ for ham
og spottede ham; de begyndte at hilse ham og sagde: Hil dig, du
jødernes konge!

Og de spyttede paa ham og tog røret og slog ham paa hovedet med det, og
de faldt paa knæ og tilbad ham.— 33 —

Ris og seige piske-remmer flettes nu til Jesu hud, Dermed slaaes led og
lemmer Til at blodet strømmer ud, Dernæst de med raab og skrig Hænger
paa ham purpurflig, Og udi et kongeklæde Ærens Gud i støvet træde.

O, min Jesus, o jeg finder,

At mit hjerte bløde maa,

Ti samvittigheden minder,

Jeg har dig hudflettet saa,

Og min synd saa stor og slem

Hængte ved hvert ris og rem,

Hvormed du blev slidt og slagen

Og af megen ve betagen. (326. 2. 5.)

Fader vor. Velsignelsen.

Fredag efter 3dje søndag i faste.

Se, hvilket menneske!

(Joh. 19. 4—8.)

Herre Jesus, du tog dommen paa dig, for at jeg skulde blive fri. O, lad
det præges ind i mit hjerte, saa jeg aldrig glemmer det, og hengiver
mig til dig i inderlig gjenkjærlighed og hellig lydighed! Amen.

Pilatus gik atter ud til jøderne og sagde: Se, jeg fører ham ud til
eder, for at I skal vide, at jeg ikke finder nogen skyld hos ham.

Da gik Jesus ud og han bar tornekronen og purpurklædet.— 34 —

Og Pilatus sagde til dem: Se, hvilket menneske!

Men da ypperstepresterne og tjenerne saa ham raabte de og sagde:
Korsfæst, korsfæst!

Pilatus siger til dem: Tag I ham og korsfæst ham! ti jeg finder ikke
skyld hos ham.

Jøderne svarte: Vi har en lov, og efter denne vor lov er han skyldig
til at dø, fordi han har gjort sig selv til Guds søn.

Da Pilatus hørte den tale, frygtede han endnu mere og gik ind i
domhuset igjen.

Hvo turde saa bespytte

Det ædle aasyns pragt,

For hvilket sig maa flytte

Med frygt al verdens magt!

Hvo har de blege kinder,

De øines deilighed,

Hvis lige man ei finder,

Saa skammelig tilred? (333. 2.)

Fader vor. Velsignelsen.

Lørdag efter 3dje søndag i faste.

P i 1 a t u s's afmagt.

(Joh. 19.9—12.)

Herre, min dyrebare Frelser, du holdt det ikke for et rov at være Gud
lig, men staar for Pilatus som en til korset dødsdømt. O, du almægtige
frelsermand, hjælp mig ved din Helligaand til at elske dig og tjene dig
mit liv igjennem! Amen.— 35 —

Og Pilatus gik ind i domhuset igjen og sagde til Jesus: Hvor er du fra?
Men Jesus gav ham ikke svar.

Da siger Pilatus til ham: Taler du ikke til mig? Ved du ikke, at jeg
har magt til at korsfæste dig, og at jeg har magt til at lade dig løs?

Jesus svarte: Du havde aldeles ingen magt over mig, dersom den ikke var
given dig ovenfra; derfor har den, som overgav mig til dig, større
synd.

Efter dette søgte Pilatus at lade Jesus løs.

Lov og tak og evig ære Ske dig Guds enbaarne søn, Som en tjener vilde
være Kommen ud af Davids kjøn! Søde Jesus, lær du mig, At jeg vandrer
rettelig, Og i dine fodspor træder, Ja udi din vei mig glæder.

(26.1.)

Fader vor.

Velsignelsen.— 36 —

Midfaste søndag.

Evang.: Joh. 6. 1 — 15: Jesus bespiser 5000

(ældre tekst.) „ 6. 24—36: Ny tekst, første række. „ 6. 52—65: — anden
„

Vi kommer her en skare At lytte til Guds ord, Gud, lad os ikke fare Her
fastende fra bord! O Jesus, livsens brød, Mæt alle hungrig sjæle Som
gjerne ville dvæle Hos dig i ørkens nød!

Vi maatte jo vansmægte Paa veien, som vi gaa, Om du os vilde negte Dit
naades ord at faa. Dit rige, Herre, først! O, lad os mindes dette, Da
vil du os nok mætte, Og stille trang og tørst.— 37 —

Mandag efter midfaste søndag.

Jesus dømmes til at korsfæstes.

(Joh. 19. 12—16.)

Barmhjertige, naadige Gud, giv os, at vi altid vaager og beder, saa
Satan aldrig faar os til at vælge verden istedenfor Kristus! Amen.

Men jøderne raabte og sagde: Dersom du giver denne fri, er du ikke
keiserens ven. Hver den, som gjør sig selv til konge, sætter sig op mod
keiseren.

Da Pilatus hørte denne tale, førte han Jesus ud og satte sig paa
domstolen paa det sted, som kaldes „Stenlagt", men paa hebraisk
„Gabbata". Og det var beredelsens dag i paasken, henved den sjette
time.

Og Pilatus siger til jøderne; Se, eders konge!

Men de raabte: Bort, bort med ham! Korsfæst ham!

Pilatus sagde til dem: Skal jeg da korsfæste eders konge?

Ypperstepresterne svarte: Vi har ingen konge uden keiseren.

Men da Pilatus saa, at han ikke udrettede noget, men at larmen blev
større, tog han vand og tvættede hænderne i folkets paasyn og sagde:
Jeg er uskyldig i denne retfærdiges blod; se I dertil!

Og alt folket svarte og sagde: Hans blod komme over os og over vore
børn.— 38 —

Da gav Pilatus dem Barrabas fri, men Jesus overgav han for at
korsfæstes.

Straks Pilatus sine hænder Tvætter udi hyklervand, Og sin uskyld
forevender, Mener, han er ren og gran; Nei, den dom paa Jesu blod Toes
ei bort i nogen flod, Hænderne maa tvættet være, Smitten skal dog
hjertet bære.

(327. 3.)

Fader vor. Velsignelsen.

Tirsdag efter midfaste søndag.

Jesus føres bort.

(Luk. 23. 26—31.)

Kjære Herre Jesus, du gik den tunge vei til korset. Giv mig naade til
at følge dig efter paa korsvandringen hernede i tro og kjærlighed!
Amen.

Da stridsmændene havde spottet Jesus, tog de purpurkaaben af ham og gav
ham hans egne klær, og de førte ham bort for at korsfæste ham. Og Jesus
bar selv sit kors.

m Men idet de gik ud, traf de en forbigaaende, som kom fra marken,
Simon fra Cyrene, og de lagde korset paa ham og tvang ham til at bære
det efter Jesus.

En stor mængde fulgte med og mange kvinder klagede og græd over ham.—
39

Men Jesus vendte sig om til dem og sagde: Jerusalems døtre! græd ikke
over mig, men græd over eder selv og over eders børn; ti se, de dage
kommer, da man skal sige: Salig er de ufrugtsommelige og de liv, som
ikke fødte, og de bryster, som ikke gav die. Da skal de begynde at sige
til bjergene: Fald over os! og til høiene: Skjul os! Ti gjør man dette
med det grønne træ, hvad vilda ske med det tørre?

Kommer I, som vil ledsage Jesus til sit rettersted, Hvo der vil hans
kors paatage, Kommer, hvo der kjendes ved Kjærligheden, den som her
Beder, bløder, korset bær, Kjærligheden, himmelgløden, Som er stærkere
end døden!

(328. 1.)

Fader vor. Velsignelsen.

Onsdag efter midfaste søndag.

Jesus korsfæstesog beder for sine fiender. (Luk. 23. 32—34.)

Herre, min Gud, aabne mine øine og mit hjerte, saa jeg ser min Frelsers
nagler og saar, og at alt dette skede for min skyld, til min evige
frelse! Amen.

Der blev ogsaa to misdædere ført bort med Jesus for at henrettes.— 40 —

Og de førte Jesus til det sted, som kaldtes Golgata, hvilket navn
betyder „hovedpandested". Der gav de ham eddike at drikke, blandet med
galde; men da han smagte det, vilde han ikke drikke det.

Saa korsfæstede de Jesus og de to røvere, en paa den høire og en paa
den venstre side, og Jesus midt imellem dem. Og skriften blev
fuldkommet som siger: Han er regnet blandt overtrædere.

Og Jesus sagde: Fader, forlad dem! ti de ved ikke hvad de gjør.

O, lad aldrig nogensinde Korsets træ mig gaa af minde, Som dig,
frelsens fyrste, bar! Men lad kors og død og smerte Tale, raabe i mit
hjerte, Hvad min frelse kostet har!

Hjælp, at jeg min synd begræder Og mig altid varsom glæder Ved min fred
og salighed! Kjøbt jeg blev, dit navn ske ære! Dyrekjøbt! ak lad det
være Varsel for mig ved hvert fjed!

(332. 6. 7.)

Fader vor.

Velsignelsen.Torsdag efter midfaste søndag.

Overskriften overkorset.

(Joh. 19. 19—22.)

Herre Jesus, du er kongernes konge! O lad det raabes ud fra korset ind
i hjerterne og over den hele jord, saa alle knæ maa bøie sig for dig i
tilbedelsens tak! Amen.

Pilatus havde skrevet en overskrift med beskyldningen mod Jesus og sat
den paa korset, og der stod skrevet: Jesus af Nasaret, jødernes konge.

Denne overskrift læste mange af jøderne, ti det sted, hvor Jesus blev
korsfæstet, var nær staden, og den var skreven paa hebraisk, græsk og
latin.

Da sagde jødernes yppersteprester til Pilatus: Skriv ikke: Jødernes
konge; men at han sagde: Jeg er jødernes konge.

Men Pilatus svarte: Hvad jeg skrev, det skrev

jeg.

Skriv dig, Jesus, paa mit hjerte, O min konge og min Gud! At ei vellyst
eller smerte Dig formaar at slette ud. Denne indskrift paa mig sæt:
Jesus ud af Nasaret, Den korsfæstede min ære Og min salighed skal være!
Amen.

(330. 2.)

Fader vor.

Velsignelsen.Torsdag efter midfaste søndag.

Stridsmændene deler Jesu klær mellem sig (joh. 19. 23-24.)

Tak, dyrebare Jesus, fordi du lod dig afklæde, forat vi skulde faa din
retfærdigheds kjortel. O, hjælp os til den sande tro, saa vi kan staa
iklædte, ikke nøgne hin dag! Amen.

Da stridsmændene havde korsfæstet Jesus, tog de hans klær og gjorde
fire parter, en part for hver stridsmand; men kjortelen var usyet,
vævet fra øverst helt igjennem.

Og de sagde til hverandre: Lad os ikke sønderrive den, men kaste lod om
den, hvem der skal have den! — for at skriften skulde fuldkommes, som
siger:

De skiftede mine klær mellem sig og kastede lod om min kjortel.

Dette gjorde stridsmændene, og de sad der og

tog vare paa ham.

Staar dog stille, agter nøie Alle I, som gaar omkring, Merker dog, om
noget øie I den hele verdens ring Haver skuet slig en mand, Fuld af
Herrens vredes brand, Der han hang og bar vor pine, Saaregjort for
synder mine!

(329. 6.)

Fader vor. Velsignelsen.— 43 —

Lørdag efter midfaste søndag.

Jesus og Maria.

(Joh. 19. 25—27.)

O, din kjærlighed, milde Jesus, lad den vække mig til en inderlig
gjenkjærlighed, saa jeg øver kjærlighedens gjerning her paa jord! Amen.

Ved Jesu kors stod hans mor og hans mors søster, Maria, Kleofas's
hustru, og Maria Magdalena.

Da Jesus saa sin mor og den discipel, han elskede, staa der, siger han
til sin mor: Kvinde! se, der er din søn! Derpaa siger han til
discipelen: Se! det er din moder!

Og fra den stund tog discipelen hende hjem til sig.

Naar jeg, o Jesus, og skal staa Forladt, forhadt, med korset paa, Ja,
venneløs blandt rov og ran, Send et Guds barn, som ta'r mig an!

(331. 7.)

Fader vor.

Velsignelsen.— 44 —

Maria bebudelses dag.

(5te søndag i faste.)

Evang.: Luk. 1. 26—38: Engelen Gabriel sendes ud (ældre tekst). „ 1.
39—45: Ny tekst, første række. „ 1. 46—55: — anden „

Nu kommer bud fra englekor

At Gud han vil nedstige,

Guds søn, som i det høie bor,

Og eier ærens rige,

Vil nu vort kjød sig tage paa,

Og manddom faa,

Det nyt er uden lige.

O søde Jesus, lad din Aand Mig kraftig overskygge, Bered mit hjerte ved
din haand At du deri kan bygge, At jeg kan ogsaa aandelig Undfange dig,
Og aldrig fra dig rygge.

(294. 1. 6.)— 45 —

Mandag efter Maria bebudelse.

(Matt. 27. 39-44.)

Tak, evig tak, fordi du, Guds lam, taal-modig bar forhaanelsen og
spotten for mig! Amen.

Men de, som gik forbi korset, spottede ham og rystede paa sine hoveder
og sagde:

Tvi dig, du som nedbryder templet og bygger det op i tre dage, frels
dig nu selv! Er du Guds S£n, da stig ned af korset!

Ligesaa spottede ogsaa ypperstepresterne ham sig imellem tilligemed de
skriftkloge og ældste, og de sagde:

Han har frelst andre, sig selv kan han ikke frelse! Er han Kristus,
Israels konge, den Guds udvalgte, da stige han nu ned af korset, for at
vi kan se og tro! Han forlod sig paa Gud, han fri ham nu, om han har
behag i ham; ti han har sagt: Jeg er Guds søn.

Paa samme maade haanede ogsaa de røvere ham, som var korsfæstet med
ham.

Ogsaa stridsmændene spottede ham. De traadte hen til korset, rakte ham
eddike og sagde.

Dersom du er jødernes konge, da frels dig selv!

O hoved høit forhaanet Med blodig saar og ve! O hoved, tornekronet Til
smerte, spot og spe!

4— 46 —

O hoved, som har været Tilbedet idelig, Men nu saa høit vanæret, Vær
hilset hjertelig!

(333. 1.)

Fader vor. Velsignelsen.

Tirsdag efter Maria bebudelse.

Jesus og den bodfærdige røver.

(Luk. 33. 39-43.)

Tak,'Frelser, for dit ord til røveren; uk, fordi du drager op af
syndedybet; tak, fordi du aabner os Paradis! O, ræk mig arme synder din
sterke frelserhaand og send mig dit trøsteord i liv og død! Amen.

En af deto røvere, som var korsfæstet, spottede Jesus og sagde: Er du
Kristus, da frels dig selv og os.

Men den anden røver svarte, irettesatte ham og sagde: Frygter du heller
ikke nu for Gud, da du dog nu er under den samme dom? Og vi vel med
rette; ti vi faar det, vore gjerninger har forskyldt, men denne gjorde
intet uskikkelig.

Og han sagde til Jesus: Herre, kom mig i hu, naar du kommer i dit rige!

Jesus sagde til ham :

Sandelig siger jeg dig: Idag skal du være med mig i Paradis!— 47 —

Den røver, som sin synd fortrød O, trøsted sig i Kristi død, For bannem
brød han dødens ris Og ham tilsagde Paradis.

Lad mig og i min sidste stund Faa trøst af Jesu aand og mund, O, lad
mig daglig bedre mig Og faa en lod i himmerig! Amen.

(331. 8. 9.)

Fader vor. Velsignelsen.

Onsdag efter Maria bebudelse.

Min Gud, min Gud! hvorfor har du forladt mig? (Matt. 27. 45—47.)

Herre Jesus, tak, fordi du har kjendt gudforladthedens helvedskval for
mig, saa jeg kan faa holde fast paa dig, selv i dødsskyggens dal. Amen.

Det var ved den sjette time, og der blev et mørke over den hele jord
indtil den niende time. Solen blev formørket.

Men ved den niende time raabte Jesus med høi røst og sagde:

Eli! Eli! Lama sabachtani? Det er: Min Gud! Min Gud! Hvorfor har du
forladt mig?

Da nogle af dem som stod der, hørte det, sagde de: Han kalder paa
Elias!— 48 —

Naglet til et kors paa jorden Hænger under vredens torden Himlens herre
og Guds søn; Selv den evig gode Fader Ham i kvalerne forlader, Hører
tiende hans bøn!

(332. J.)

Fader vor. Velsignelsen.

Torsdag efter Maria bebudelse.

Det er fuldbragt.

(Joh. 19. 28-30.)

Herre Jesus, du som har fuldbragt forsoningens hellige offer, hjælp mig
til at begynde og til dit navns pris og ære at fuldende troens løb!
Amen.

Derefter, da Jesus vidste at alt nu var fuldbragt, sagde han, forat
skriften skulde fuldkommes:

Jeg tørster!

Der stod et kar, fuldt af eddike. Straks løb en af stridsmændene hen og
tog en svamp, fyldte den med eddike og satte den paa en isopstængel og
holdt den op til hans mund. De andre sagde: Holdt! lad os se, om Elias
kommer for at tage ham ned.

Da Jesus havde taget eddiken, sagde han:

Det er fuldbragt!

Og Jesus raabte med høi røst og sagde:

Fader! I dine hænder overgiver jeg min aand!

Og da han havde sagt det, bøiede han sit hoved og opgav aanden.— 49 —

Guds vredes ild den tæred op Al saften af hans usle krop. Mig tørster!
sagde han, og fik Af eddike saa sur en drik.

Han tog og sagde: Det er alt Fuldkommet, som er om mig talt. Hvad vidne
skriften om mig bær, Til prik og punkt fuldkommet er.

(331. 12. 13.) Fader vor. Velsignelsen.

Fredag efter Maria bebudelse.

Vidner ved jesu død.

(Matt. 27. 51—56.)

Himmel og jord har maattet bekræfte din forsoningsdød, min Herre og min
Frelser. Kan da nogen tvile paa din dybe kjærlighed? O, maatte din
hellige død sønderknuse de haarde hjerter, saa din kjærligheds ild
kunde smelte dem! Amen.

Og se, forhænget i templet splittedes i to stykker, fra det överste
indtil det nederste, og jorden skalv, og klipperne revnede, og gravene
aabnedes, og mange af de hensovede helliges legemer opstod, og de gik
ud af gravene efter hans opstandelse og kom ind i den hellige stad og
aabenbaredes for mange.

Men da høvedsmanden, som stod der lige over for Jesus, og de som var
med ham og holdt vagt,

hørte at Jesus opgav aanden med saadant raab, og da de saa jordskjælvet
og hvad der skede, frygtede de saare, og de priste Gud og sagde:

Sandelig, denne var et retfærdig menneske og Guds søn!

Og da alle de folk, som var kommen sammen til dette syn, saa de ting
som skede, slog de sig for sit bryst, og de vendte tilbage.

Men alle hans kjendinger stod langt borte. Der var ogsaa mange kvinder,
som havde fulgt Jesus fra Galilæa og tjent ham; blandt dem var Maria
Magdalena og Maria, mor til Jakob og Josef, og Salome og mange andre
kvinder, som var gaaet op til Jerusalem.

Sortnet var den gyldne sol,

Da min Frelser rolig

Gud i vold sin aand befol

Som en søn fortrolig.

Saa skal jeg i Jesu navn,

Hvad end før jeg frister,

Sjælen lægge Gud i favn,

Naar mit øie brister. (341. 1.)

Fader vor. Velsignelsen.

Lørdag efter Maria bebudelse.

Jesu side gjennembores.

(Joh. 19. 31-37.)

Hjælp mig til flittig at staa ved dit kors og se dig, smerternes mand,
saa at det kan lyde ind i mit hjerte: Se, dette har jeg gjort for dig,
hvad har du gjort for mig? Amen.— 51 —

For at ikke legemerne skulde hænge paa korset sabbaten over, ti det var
beredelsens dag, og denne sabbatsdag var stor, bad jøderne Pilatus om
at lade benene knuses paa de korsfæstede og at lade dem tage ned.

Da kom stridsmændene og knuste benene paa den første og den anden, som
var korsfæstet med ham.

Da de kom til Jesus og saa, at han allerede var død, knuste de ikke
hans ben, men en af stridsmændene ståk ham i siden med et spyd og
straks kom der blod og vand ud.

Og den, som har set det, har vidnet det, og hans vidnesbyrd er sandt,
og han ved, at han siger sandt, for at 1 skal tro.

Dette skede, for at skriften skulde fuldkommes: Intet ben skal
sønderbrydes paa ham. Og atter paa et andet sted siger skriften: De
skal se hen til ham, som de har gjennemstunget.

O, for troende hvor yndig Er vor Jesu dyre død! O, hvor liflig,
kraftig, fyndig, Naar man er i sjælenød Og da fuld forløsning faar Ved
vor Jesu blod og saar! Det er ret et himmerige, Som har aldrig havt sin
lige!

(338. 7.)

Fader vor.

Velsignelsen.— 52 —

Palmesøndag.

Evang.: Matt. 21. 1—9: Indtog i Jerusalem (ældre tekst). Joh. 12. 1—16:
Ny tekst, førsterække. „ 12. 20—33: — anden „

O Jesu, gid jeg kunde, Som jeg saa gjerne vil, Dig ære nogenlunde, O
hjælp mig selv dertil!

Jeg gjerne mine klæder For dig vil lægge ned, Jeg med i flokken træder,
Som er med tak bered.

Jeg bær og mine palmer For ærens konge frem, Jeg synger mine salmer, O
Jesus, hør dog dem.— 53 —

Mandag efter palmesøndag.

Josef af Arimatæa og Nikodemus.

(Mark. 15. 42—45.)

Du er den skjønneste blandt menneskens børn, korsfæstede Frelser. Hjælp
mig til at ære dig og takke dig i mit liv med alt, hvad jeg er og har,
og bekjende mig som din discipel I Amen.

Der det nu var blevet aften, det var beredel-sens dag, som er en
forsabbat, kom en rig mand fra Arimatæa ved navn Josef. Han var
raadsherre, en hæderlig og retfærdig mand, og havde ikke givet sit
samtykke til de andres raad og gjerning. Han ventede selv Guds rige og
var en discipel af Jesus, men lønlig af frygt for jøderne.

Han dristede sig til at gaa ind til Pilatus og bad, om han maatte tage
Jesu legeme ned.

Pilatus undrede sig over, at Jesus alt skulde være død, og han kaldte
høvedsmanden til sig og spurgte ham, om Jesus længe havde været død. Og
da han fik det at vide af høvedsmanden, skjænkede han Josef Jesu
legeme.

Da kom Josef for at tage Jesu legeme ned. Men ogsaa Nikodemus kom, han
som tidligere var kommen til Jesus om natten, og han havde med sig
myrra og salve, blandet sammen, henved hundrede pund.

O, du rene, stille, hulde, For mig døde offerlam! Du betalte her
tilfulde Al min brøde, last og skam,— 54 —

Saa jeg vover paa dit hjertes Trygge anker liv og død, Og forvinder ved
din smertes Søde tanker al min nød.

(340. 2.)

Fader vor. Velsignelsen.

Tirsdag efter palmesøndag.

Jesus begraves.

(Matt. 27. 59—61.)

Herre Jesus, vi takker dig, fordi du har spredt lys over vore mørke
grave. Døden er ikke død længer for dem, som dør med dig her i livet. O
tak og pris tusindfold derfor! Amen.

Josef og Nikodemus tog Jesu legeme ned og svøbte det i et fint linklæde
med vellugtende urter, som det er jødernes skik at berede til
jordefærd.

Men der var nær ved det sted, hvor Jesus blev korsfæstet, en have, og i
haven en ny grav, som Josef eiede. Graven var huggen ind i en klippe,
og endnu var ingen lagt der.

Der lagde de Jesus, for jødernes beredelses dags skyld, og fordi
sabbaten var for haanden, ti graven var nær ved. De væltede en stor
sten for døren til graven og gik bort.

Men Maria Magdalena og Maria, Josefs moder, sad tvers over for graven
tilligemed de andre kvinder, som var kommen med Jesus fra Galilæa. De
fulgte efter og saa, hvor de lagde hans legeme.— 55 —

Og de vendte tilbage til byen og beredte vellugtende urter og salver;
men sabbaten over holdt de sig stille efter loven.

Jeg ved mig en søvn i Jesu navn, Den kvæger de trætte lemmer, Der redes
en seng i jordens favn, Saa moderlig hun mig gjemmer, Min sjæl er hos
Gud i himmerig Og sorgerne sine glemmer.

0 Jesus, træd du min dødsseng til Ræk haanden med miskund over, Og sig:
Denne dreng, den pigelil, Hun er ikke død, men sover!

Og slip mig ei før, at op jeg staar,

1 levendes land dig lover!

(570. 1. 7.)

Fader vor. Velsignelsen.

Onsdag efter palmesøndag.

Vagten ved graven.

(Matt. 27. 62-66.)

Herre Jesus, lær mig ved din Helligaands naade at følge dig paa
smertesveien til Golgata, saa jeg engang kan følge dig ind i
opstandelsens herlige morgen! Amen.

Den følgende dag, som er efter beredelsens dag, samlede
ypperstepresterne og farisæerne sig og gik til Pilatus og sagde:

Herre! Vi kommer ihu, at denne forfører sagde, da han endnu levede: Om
tre dage staar— 56 —

jeg op. Befal derfor, at man tager nøie vare paa graven indtil den
tredje dag, for at ikke hans disciple skal komme om natten og stjæle
ham og sige til folket: Han er opreist fra de døde; — og den sidste
forførelse bliver værre end den første.

Men Pilatus sagde til dem: Der har I vagt; gaa hen, tag vare paa
graven, som I bedst ved.

Og de gik bort, tog nøie vare paa graven ved vagten og de forseglede
stenen.

Nu jeg takker af mit hjerte, Jesus, for din angst og nød, For hvert
saar, hver spot og smerte, For din jammerfulde død! For de mange suk og
klager, For de tusendfolde plager, For din skjelv og for din sved, Tak
ske dig i evighed.

(339. 8.)

Fader vor. Velsignelsen.

